Успаміны ад садка ў нас станоўчыя, бацькі дзеці згуртаваліся і разам пайшлі ў школу, з выхавацелямі працягваем сябраваць, а яны ганарацца поспехамі сваіх выпускнікоў, сын просіцца ў госці ў свой любімы садок. У яслях яго насілі на ручках, у малодшай і сярэдняй групе слухалі ягоныя пераказы прачытаных з бацькамі казак, у старэйшай дыскутавалі пра космас. Мы заўсёды адчувалі персанальны і ўважлівы падыход да дзіцяці. І імкнуліся праяўляць удзячнасць.